ΑΘΗΝΑ 7/9/2020

ΑΡ. ΠΡΩΤ.: 3373

**ΔΕΛΤΙΟ ΤΥΠΟΥ**

**Απαράδεκτη απόφαση να μειωθούν τα τεστ κορωνοϊού στο ΕΚΕΑ λόγω έλλειψης αντιδραστηρίων και να παραχωρηθούν στην Αθήνα σε συγκεκριμένο ιδιωτικό κέντρο.**

Έχουμε επισημάνει το μείζον πρόβλημα που δημιουργείται στη παρακολούθηση και τον περιορισμό της πανδημίας με την αναστολή εξέτασης δειγμάτων κορωνοϊού από το Εθνικό Κέντρο Αιμοδοσίας λόγω έλλειψης αντιδραστηρίων. Μάλιστα μετά τις 8 Σεπτεμβρίου θα εξετάζονται 1000 δείγματα ημερησίως αντί 5000 με 6000 που εξετάζονταν πριν την αναστολή.

Αντί λοιπόν να προμηθευτεί αντιδραστήρια το ΕΚΕΑ, το ΑΧΕΠΑ και τα άλλα Νοσοκομεία, αντί να προμηθευτούν με μοριακούς αναλυτές τα Νοσοκομεία κάνουν συμβάσεις με ιδιωτικά διαγνωστικά κέντρα. **Μάλιστα με εντολή της 1ης ΥΠΕ κατευθύνονται σε συγκεκριμένο ιδιωτικό διαγνωστικό κέντρο**.

Καλούμε την πολιτική ηγεσία του Υπουργείου Υγείας να σταματήσει την πρακτική ανάθεσης του εργαστηριακού ελέγχου του κορωνοϊού σε ιδιωτικά συμφέροντα και να προμηθευτούν άμεσα οι δημόσιες μονάδες υγείας με μοριακούς αναλυτές, ικανό αριθμό αντιδραστηρίων

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ